Na osnovu člana 281. stav 4. Zakona o privrednim društvima („Službeni glasnik Republike Srbije“ br. 125/2004), člana 64. Zakona o tržištu hartija od vrednosti i drugih finansijskih izveštaja („Službeni glasnik Republike Srbije“ br. 47/2006) i člana 6. stav 1. tačka 1. i 7. Pravilnika o sadržini i načinu izveštavanja javnih društava i obaveštavanju o posedovanju akcija sa pravom glasa („Službeni glasnik Republike Srbije“ br. 100/2006, 116/2006 i 37/09), Predsednik Upravnog odbora Akcionarskog društva „Podunavlje“ Čelarevo, ul. Proleterska bb, upućuje

**P O Z I V**

**AKCIONARIMA A.D. „PODUNAVLJE“ ČELAREVO ZA GODIŠNJU SKUPŠTINU AKCIONARA**

**(SA IZVEŠTAJEM O BITNOM DOGAĐAJU-SAZIVANJE GODIŠNJE SKUPŠTINE AKCIONARA)**

Pozivaju se akcionari Akcionarskog društva „Podunavlje“ Čelarevo, ul. Proleterska bb – delatnost: 01110 Proizvodnja žita i drugih useva i zasada (u daljem tekstu: Društvo), na godišnju Skupštinu akcionara Društva, koja je sazvana za 28.06.2010.godine sa početkom u 11,00 časova u sedištu Društva u Čelarevu, ul. Proleterska bb.

Za Godišnju skupštinu akcionara Društva predložen je sledeći

D n e v n i r e d:

1. Izbor predsednika Skupštine.
2. Imenovanje:

-komisije za glasanje

-zapisničara

-dva akcionara za overu zapisnika

1. Verifikacija mandata
2. Usvajanje dnevnog reda godišnje Skupštine akcionara.
3. Usvajanje Zapisnika br. 452/09 sa godišnje Skupštine akcionara Društva, koja je održana 26.06.2009.godine.
4. Razmatranje i donošenje odluke o usvajanju finansijskih izveštaja Društva za 2009.godinu, Izveštaja o poslovanju Društva za 2009.godinu i Izveštaja Revizora za 2009.godinu.
5. Razmatranje i donošenje odluke o usvajanju Izveštaja Upravnog odbora Društva.
6. Razmatranje i donošenje odluke o usvajanju Izveštaja Nadzornog odbora Društva.
7. Donošenje odluke o izboru Revizora Društva.
8. Donošenje odluke o utvrđenju prestanka mandata predsednika i članova Nadzornog odbora Društva.
9. Donošenje odluke o izboru predsednika i članova Nadzornog odbora Društva.
10. Donošenje odluke o utvrđenju prestanka mandata članova Upravnog odbora Društva.
11. Donošenje odluke o izboru članova upravnog odbora Društva.
12. Donošenje odluke o raspoređivanju dobitka i pokriću gubitka

Dan utvrđenja akcionara je 26.05.2010.godine.

Pravo učešća na Godišnjoj skupštini Društva ima akcionar koji poseduje 2.000 akcija (*census)*.

Akcionari koji ne poseduju navedeni broj akcija, mogu se udružiti radi ostvarivanja prava glasa u Skupštini.

Svaka obična akcija, daje pravo jednog glasa o svim pitanjima o kojima se glasa na Skupštini akcionara.

Na Skupštini akcinar glasa lično ili preko punomoćnika. Akcionar može imati samo jednog punomoćnika za glasanje u Skupštini. Punomoćje se daje u pisanoj formi za jednu Skupštinu, a važi i za ponovljenu Skupštinu. Punomoćje se dostavlja na adresu Društva najkasnije do 27.06.2010.godine.

Društvo obezbeđuje kopiju i uvid u finansijski izveštaj, Izveštaj Upravnog odbora o poslovanju, Izveštaj Nadzornog odbora i Izveštaj Revizora u sedištu Društva u Čelarevu, ul. Proleterska bb, svakim radnim danom do dana održavanja Godišnje skupštine u vremenu od 8,00 h do 16,00 h.

Ovaj poziv će se neprekidno objavljivati u vremenu od najmanje 30 dana pre održavanja Godišnje skupštine do 27.06.2010.godine na internet stranici Društva: www.podunavlje-celarevo.rs.

Ovaj poziv ujedno predstavlja Izveštaj o sazivanju godišnje Skupštine akcionara Društva, u smislu člana 64. Zakona o tržištu hartija od vrednosti i drugih finansijskih izveštaja („Službeni glasnik Republike Srbije“ br. 47/2006) i člana 6. stav 1. tačka 1. i člana 7. Pravilnika o sadržini i načinu izveštavanja javnih društava i obaveštavanju o posedovanju akcija sa pravom glasa („Službeni glasnik Republike Srbije“ br. 100/2006 i 116/2006 i 37/09)

Broj: 367/10 PREDSEDNIK UPRAVNOG ODBORA

Datum: 26.05.2010.godine Slobodan Košutić, s.r.